 Awọn nnkan to le fa oyun ìju ninu ikun obinrin: Ko si ẹni to mọ nkan to n fa a ni pato, ṣugbọn awọn onimọ sọ pe awọn nkankan wa to le fi obinrin sinu ewu rẹ Ẹya: Awọn obinrin to jẹ alawọ dudu lo wa ninu ewu ju lati ni oyun iju, ju awọn obinrin to jẹ alawọ mii Ajogunba: Obinrin ti iya tabi ẹgbọn tabi aburo rẹ obinrin ba ni oyun iju, wa ninu ewu lati ni i Awọn ọmọbinrin to tete bẹrẹ nkan oṣu: Awọn obinrin to ba bẹrẹ nkan oṣu ki wọn o to o pe ọmọ ọdun mọkanla, lo ṣe e ṣe ko ni oyun iju, ju awọn akẹẹgbẹ wọn to bẹrẹ nkan oṣu lẹyin ti wọn pe ọmọ ọdun mẹtala Oríṣun àwòrán, other Àkọlé àwòrán, Dokita n lo ẹrọ Ultrasound lati mọ boya obinrin ni oyun iju Sisanra ju bo ṣe yẹ lọ: Oyun iju ma n mu ki eroja ara estrogen pọ si ninu ara, to si ma n mu ki ọra pọsi ninu ikun Obinrin ti ko loyun ri: Obinrin ti ko ba tete bimọ wa ninu ewu lati ni oyun iju Itọ ṣuga: Obinrin to ba ni aisan itọ ṣuga wa ninu ewu nla, lati ni oyun iju Àkọlé àwòrán, Dokita Brown sọ pe adinku le ba bi awọn obinrin ṣe n ni oyun iju, ti wọn ba le mojuto ilera wọn, nipa mimu adinku ba bi wọn ṣe n jẹ awọn ounjẹ to ni caffeine; tabi dena itọ ṣuga ati ẹjẹ riru, to fi mọ sisanra ju . 